rlitschk/wikidir huggingface dataset:
De Kanton Bremerleh weer as Kanton en Verwaltungsrebeed in de Franzosentied (1810-1813). De Seet weer Bremerleh. Dat Rebeed weer vörher Deel von dat Hertogdom Bremen (Kurförstendom Hannover) un hett dor to dat Amt Leh un dat Gericht Beverst höört. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Binnen Westfalen weer de Kanton Bremerleh een von de Kantons in’n Distrikt Bremervöör von dat Departement von de Elv- un Wersermünn. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. An’n 1. Januar 1811 is denn ok dat Hertogdom Ollnborg Deel von dat Kaiserriek worrn. Dorüm hett de Kanton Bremerleh Landwörden ut Ollnborg to sien Rebeed tokregen. De Kanton Bremerleh weer nu een von de söss Kantons, ut de de Distrikt Bremerleh in dat Departement von de Wersermünnen tohoopsett weer. 1813/1814 hebbt de Russen de Franzosen slahn un dat Rebeed befreet. Dat Kurförstendom Hannover un dat Hertogdom Ollnborg sünd denn wedder herstellt worrn un de ole Stand von
De Distrikt Bremerleh (oder Arrondissement Bremerleh) weer as Distrikt en Verwaltungsrebeed in de Franzosentied (1810-1813). De Seet weer Bremerleh. Ünnerpräfekt weer Otto von Gruben. 1813 hett de Maire Friedrich Theophil Dassel siene Opgaven övernahmen. De gröttste Deel von dat Rebeed hett vörher to dat Hertogdom Bremen (Kurförstendom Hannover) höört. Lüttjere Delen hebbt to dat Hertogdom Ollnborg un to Bremen höört. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Binnen Westfalen hett dat Rebeed von’n Distrikt Bremerleh to’n Distrikt Bremervöör in dat Departement von de Elv- un Wersermünn tohöört. To’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. Ok Bremen un dat Hertogdom Ollnborg sünd to disse Tied Deel von dat Kaiserriek worrn. De Distrikt Bremerleh weer nu een von de veer Distrikte, ut de dat Departement von de Wersermünnen tohoopsett weer. 1813/1814 sünd de Franzosen slahn un dat Rebeed befreet worrn. Dat Kurförstendom Hannover, Bremen un dat Hertogdom Ollnborg (as Groothertogdom Ollnborg) sünd denn wedder herstellt worrn
De Bülter See is en Hoogmoorsee, de so wat twee Kilometer in’n Noordoosten von Heerst in de Gemeen Beverst in’n Landkreis Cuxhoben, Neddersassen, liggt. Dat is en dystrophen See in en Moorrebeed, dat siet 1982 ünner Naturschuul steiht De See is kumplett von Hoogmoor ümgeven. De Övers sünd siede Rebeden, de halv verlannt sünd, blots in’n Noorden un Oosten gifft dat en Steilöver, dat bet 1,5 Meter hoog ween kann. De Rohr hett ehren Born en Stück in’n Noordoosten von’n Bülter See. In’n Westen löppt dat Water ut dat Moor över den Stinster Beek na de Luun af. De Öörd ümto sünd Wehdel in’n Noordoosten, Wolljes in’n Oosten, Loh in’n Süüdoosten, Heerst in’n Süüdwesten, Stinst, Bexhöv un Donnern in’n Westen un Sellst in’n Noordwesten. Över von’n Bülter See, Juni 2014 Moorlandschop mit Noordwestöver von’n See in’n Achtergrund, Mai 2014 Bülter See. Mehr Biller, Videos oder Audiodateien to’t Thema gifft dat bi Wikimedia Commons. Naturschuulrebeed „Bülter See un Randmooren“, Neddersassisch Landsbedriev för Waterweertschop, Küsten- un Naturschuul (hoochdüütsch)
De Julianenfloot weer en grote Stormfloot, de an’n 17. Februar 1164 över de Noordseeküst keem. Se is dormit de fröhste Floot an de düütsche Noordseeküst, vun de wi noch wat weet. De Schrievers ut de Tiet hebbt överlevert dat woll 20.000 Minschen un nochmal vele dusend Stück Veeh doodbleven sünd. Temlich swoor weren de Gegenden in Freesland bedrapen. Twischen Willemshoben un de Münn vun’e Jade twischen de Dörper Dauens un Hummens is de Diek inbraken un dat Water spööl ene smale Rinn dör de Masch bit in dat Moor. Dat Lock twischen Dauens un Hummens kunn nich mehr slaten warrn un dorüm güng man bi un hett de smale Rinn an beide Sieden afdiekt. Later hett sik dorut denn de Jadebusen billt.
Loh (hoochdüütsch Lohe) is en Dörp in de Gemeen Beverst in’n Landkreis Cuxhoben, Neddersassen. Een Kilometer in’n Noordwesten von Loh liggt de Bülter See in dat Naturschuulrebeed Bülter See un Randmooren. In’n Noorden liggt dat Naturschuulrebeed Sülversee un Laaschmoor. De Naveröörd sünd Wehdel in’n Noorden, Geestenseth in’n Noordoosten, Wolljes in’n Oosten, Appeln un Oosterndörp in’n Süüdoosten, Wehldörp un Beverst in’n Süden, Dohren un Luunst in’n Süüdwesten, Heerst un Stinst in’n Westen un Donnern un Sellst in’n Noordwesten. Na en swoor Unweder üm Pingsten rüm, hebbt se in Loh anfungen, düssen Dag as Loffdag to fiern. Siet de Johren 1950 is düsse Dag mit’n Heerster Branddag to’n Brand- un Loffdag tohoopleggt. In’n Tweten Weltkrieg sünd twee Soldaten ut Loh fullen oder vermisst. In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to dat Gericht Beverst tohöört, von 1851 bet 1859 to dat Amt Beverst un denn bet 1885 to dat Amt Leh. Na 1885 weer dat in’n Kreis Geestmünn. 1932 is dat Deel von’n
De Distrikt Bremen weer as Distrikt en Verwaltungsrebeed in de Franzosentied (1810-1813). De Seet weer Bremen. Dat Rebeed hett vörher to dat Hertogdom Bremen (Kurförstendom Hannover), dat Hertogdom Ollnborg un to Bremen höört. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Binnen Westfalen hebbt de hannöverschen Rebeden von dat, wat later de Distrikt Bremen warrn schull, to de Distrikte Veern un Bremervöör in dat Departement von de Elv- un Wersermünn tohöört. To’n 1. Januar 1811 harr dat en Enn. Dat Königriek Westfalen müss dat Departement direkt an dat Franzöösche Kaiserriek afgeven. Ok Bremen un dat Hertogdom Ollnborg, de vörher franzöösch besett, aver egenstännig weren, sünd to disse Tied Deel von dat Kaiserriek worrn. De Distrikt Bremen weer nu een von de veer Distrikte, ut de dat Departement von de Wersermünnen tohoopsett weer. 1813/1814 sünd de Franzosen slahn un dat Rebeed befreet worrn. Dat Kurförstendom Hannover, Bremen un dat Hertogdom Ollnborg (as Groothertogdom Ollnborg) sünd denn wedder herstellt worrn un de ole Stand von vör 1810 weer wedder dor. De
De Kanton Wasra weer as Kanton en Verwaltungsrebeed in de Franzosentied (1810-1813). De Seet weer Wasra. Dat Rebeed weer vörher Deel von dat Förstendom Lümborg un dat Hertogdom Veern (Kurförstendom Hannover) un hett dor to de Ämter Rethen un Rodenborg un de Amtsvaagdie Fambossel-Soltau höört. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Binnen Westfalen weer de Kanton Wasra een von de Kantons in’n Distrikt Veern von dat Departement von de Elv- un Wersermünn. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Wasra weer nu een von de acht Kantons, ut de de Distrikt Neenborg in dat Departement von de Wersermünnen tohoopsett weer. De Kanton hett ok Rebeed von de Kantons Visselhöövd un Soltau övernahmen, de vörher to’n Distrikt Horborg höört hebbt un 1811 oplööst worrn sünd. Dichtbi weer de Grenz von dat Franzöösche Kaiserriek na dat Königriek Westfalen. 1813/1814 hebbt de Russen de Franzosen slahn un dat Rebeed befreet. Dat Kurförstendom
De Kanton Otterbarg weer as Kanton en Verwaltungsrebeed in de Franzosentied (1810-1813). De Seet weer Otterbarg. Dat Rebeed weer vörher Deel von dat Hertogdom Bremen (Kurförstendom Hannover) un hett dor to dat Amt Otterbarg höört. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Binnen Westfalen weer de Kanton Otterbarg een von de Kantons in’n Distrikt Bremervöör von dat Departement von de Elv- un Wersermünn. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Otterbarg weer nu een von de ölven Kantons, ut de de Distrikt Bremen in dat Departement von de Wersermünnen tohoopsett weer. 1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor. De Kanton harr 8295 Inwahners un weer indeelt in veer Mairien: Mairie Horß Mairie Hu’e Mairie Karktimk Mairie Otterbarg Albrecht Friedrich Ludolph Lasius: Der französische Kayser-Staat unter der Regierung des Kaysers
De Kanton Rodenborg weer as Kanton en Verwaltungsrebeed in de Franzosentied (1810-1813). De Seet weer Rodenborg. Dat Rebeed weer vörher Deel von de Hertogdömer Veern un Bremen (Kurförstendom Hannover) un hett dor to de Ämter Rodenborg un Zeven höört. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Binnen Westfalen weer de Kanton Rodenborg een von de Kantons in’n Distrikt Veern von dat Departement von de Elv- un Wersermünn. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Rodenborg weer nu een von de ölven Kantons, ut de de Distrikt Bremen in dat Departement von de Wersermünnen tohoopsett weer. 1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor. De Kanton harr 6828 Inwahners un weer indeelt in dree Mairien: Mairie Jeem Mairie Karkwals Mairie Rodenborg Albrecht Friedrich Ludolph Lasius: Der französische Kayser-Staat unter der Regierung
De Kanton Leendaal weer as Kanton en Verwaltungsrebeed in de Franzosentied (1810-1813). De Seet weer Leendaal. Kantonsmaire weer Johann Friedrich Schröter. Dat Rebeed weer vörher Deel von dat Hertogdom Bremen (Kurförstendom Hannover) un hett dor to de Ämter Leendaal un Oosterholt höört. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Binnen Westfalen weer de Kanton Leendaal een von de Kantons in’n Distrikt Bremervöör von dat Departement von de Elv- un Wersermünn. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Leendaal weer nu een von de ölven Kantons, ut de de Distrikt Bremen in dat Departement von de Wersermünnen tohoopsett weer. 1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor. De Kanton harr 7041 Inwahners un weer indeelt in dree Mairien: Mairie Leendaal Mairie St. Jürgen Mairie Worpsweed Albrecht Friedrich Ludolph Lasius: Der französische
Graf Karl Philipp Alexander von Arberg un Valangin (franzöösch Charles Philippe Alexandre d'Arberg de Valangin; * 1778 in Mons; † 18. Mai 1814 in Brüssel) weer en Adeligen un Verwaltungsbeamten in franzöösche Deensten. Arberg is 1776 as Söhn von Graf Nicolaus von Arberg (1736-1813) un Franziska von Arberg (* 1756; ut de Familie Stolberg-Gedern) boren. Arberg is na 1804 Kamerherr von Napoléon I. un Ridder von de Ehrenlegion worrn. Von 1808 bet 1810 weer he Guvernör op Slott Valençay. An dat Enn von dat Johr 1810 is he Präfekt von dat Departement von de Wersermünnen worrn, dat an’n 1. Januar 1811 opricht worrn is un Deel von dat Kaiserriek Frankriek weer. Arberg harr sien Amtsseet in Bremen in dat Eelkingsche Huus an’n Doomshoff un later in’n Eschenhoff an de Doomsheid. He hett ok op Good Landruhe in Horn wahnt. Napoleon sien Nedderlagen in’n Russlandfeldtog von 1812 hebbt dorto föhrt, dat in’t Vörjohr 1813 Unruhen in dat besett Düütschland utbraken sünd. Von Arberg sien Kutsch is an’n 15. März 1813 bi Brinken överfullen un utplünnert worrn. Arberg is denn an’n 17. Oktober 1813 flücht. Na siene Flucht hett de Ünnerpräfekt Johann Pavenstedt de Präfektur övernahmen un bet 1814 behollen, as dat
Johann Eberhard Pavenstedt (* 1. November 1777 in Bremen; † 6. Dezember 1860 ok dor) weer en düütschen Jurist un breemschen Senater. Pavenstedt is 1777 in Bremen as Söhn von’n Beerbroer un Öllermann Johann Eberhard Pavenstedt (1747–1823) un siene Fro Sarah, borene Gildemeister, Dochter von Senater Johann Gildemeister, boren. De Familie hett siet dat 17. Johrhunnert in Bremen as Beerbroers leevt. Pavenstedt weer twee Maal verheiraadt, 1804 hett he de Koopmannsdochter Catharina Retberg (1783–1821) freet un 1826 de Koopmannsdochter Henriette Gabain (1792–1853). Ut de beiden Ehn stammt söss Kinner, ünner annern Johann Eberhard Ludewig Pavenstedt. Pavenstedt hett in sien Huus An’n Wall 104/206 un in en Landgood an de Vahrer Straat leevt. Pavenstedt weer von 1794 af an op dat Gymnasium Illustre in Bremen. Na dat Abitur hett he von 1796 af an Juristeree an de Universität Göttingen studeert un dor 1800 sien Dokter maakt. He hett denn en poor Studienreisen ünner annern na Paris un Wien maakt. 1804 hett he as Avkaat in Bremen anfungen. 1811 is he in de Bremer Franzosentied Präfekturraad un 1812 Ünnerpräfekt von’n Distrikt Ollnborg in dat Departement von de Wersermünnen worrn. Nadem de Präfekt Karl Philipp Alexander von Arberg‎ an’n 17. Oktober 1813 flücht
Dat Basbeker Slüsenfleet is en Waterloop in’n Noordoosten von’n Landkreis Cuxhoben. Allens tohoop nimmt dat Slüsenfleet mit alle Tobringers dat Water von en Rebeed von 32 km² op, dor fallt 21 km² von op den Hockmöhlener Beek un 11 km² op den Heeßeler Möhlenbeek. Dat Basbeker Slüsenfleet münnt in’n Noordoosten von Basbeek un güntsied von Oosten in de Oost. An de Münn in de Oost liggt en Schöppwark. De Anfang von’t Slüsenfleet liggt twüschen Ihlbeek un Bornbarg. Dor is dat Slüsenfleet över de Beek mit’n Ihlbeker Kanaal verbunnen. Von dor flütt de Waterloop na Noorden. Von links flütt de Hockmöhlener Beek to, de vörher al den Heeßeler Möhlenbeek opnahmen hett. Düsse egentliche Loop von’t Basbeker Slüsenfleet is 4,3 Kilometer lang. Dat Schöppwark an de Oost is in’n September 2012 von’n Ünnerhaltungsverband Ünnere Oost so ümboot worrn, dat Fisch dor ahn Problemen dörwannern köönt. Bevör de Hockmöhlener Beek toflütt, is de Waterloop so dree bet fiev Meter breed, denn bet Slichten so bi teihn Meter. Von Slichten bet na dat Schöppwark sünd dat toletzt 15 Meter. De Born von’n Hockmöhlener Beek liggt op’n Westerbarg in’n Westen von Rahden in dat Naturschuulrebeed Westerbarg un dat bövere Hockmöhlener Beekdaal. He flütt na Oosten
Falje (hoochdüütsch Falje) is en lütten Oort in de Gemeen Sandbossel (Samtgemeen Sürsen) in’n Landkreis Rodenborg, Neddersassen. De Oort Falje liggt bi’n Holt Falje. Von Süüd na Noord flütt de Durbeek an’n Oostrand von Falje langs un münnt dree Kilometer in’n Noorden in de Bever. De 1,2 Hektar grote Moorsee bi Falje is mit dat Holt ümto an’n 13. Juli 1937 ünner Landschopsschuul stellt worrn. Later is dat aver wedder ophoven worrn. De Naveröörd sünd Bevern mit Bokel, Plönjeshusen un Bockhorst in’n Noorden, Deins, Löh un Visoh in’n Oosten, Rohr in’n Süüdoosten, Parnwinkel, Sürsen un Botterbarg in’n Süden, Hütten un Ochenhusen in’n Süüdwesten, Sandbossel in’n Westen un Minst in’n Noordwesten. Nadem de Hoff Falje 1884 an’n Staat verköfft worrn is, sünd so bi 850 Morgen Land opforst worrn. De Hüüs von’n Hoff sünd deelwies op Afbrook verköfft worrn. Een von de Hüüslingshüüs, dat toeerst 1805 in Falje boot worrn is, steiht vondaag noch in Ohrel. In de Franzosentied von 1810 bet 1814 hett de Oort to de Mairie Bevern in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör
Ernst-Ludwig Loewel (* 8. November 1906 in Saarbrücken; † 6. April 1997) weer en düütschen Agrarwetenschopper. Loewel is 1906 in Saarbrücken as Söhn von’n Gehemen Böverboraad Rudolf Loewel boren. He weer op dat Realgymnasium in Berlin un hett je dree Semester in Bonn-Poppelsdorf un Berlin Bueree studeert. In Bonn weer he Maat von dat Corps Hansea Bonn. In Berlin hett he 1929 sien Afsluss mit Diplom maakt. He is 1929 de eerste Baas von’n Obstbauversuchsring von Oolland worrn un weer 1934 de Begrünner von de Obstbauversuchsanstalt in Moorenn. He is dor Baas bleven, bet he an’t Enn von’t Johr 1971 utscheden is. Sien Nafolger weer Karl-Heinz Tiemann. Loewel hett 1932 in Berlin sien Dr. agr. maakt un is 1955 Honorarperfesser an de Universität Hamborg worrn. 1969 is he in Hamborg an de Mathemaatsch-Naturwetenschopliche Fakultät Perfesser för Aavtbo un angewandte Botanik worrn. Die Obstbaumspritzung unter Berücksichtigung der Verbesserung des Gesundheitszustandes des Baumes und der Qualität der Früchte. Ulmer, Stuttgart 1937 mit Siegfried Labus: Deutsche Äpfel, die Handelssorten. Norddeutschland und Niederelbe. Ein Bildwerk. Niemann & Moschinski, Hamborg 1941; Neeoplaag 2005 (Förderverein von dat Butenmuseum an’n Kiekbarg). ISBN 9783935096157 mit Walter Quast: Die Apfelsorten, mit den dazugehörigen Baumformen, Unterlagen und Stammbildnern, die im
En Wulk(e) (up de indogermaansch Wuddel uelg „fuchtig, natt“ torüchgahn un dorher mit dat Adjektiv welk un den Stroomnaam Wolga spraaklich verwandt) is en Ansammlung vun bannig fien Waterdrüppels (Nebel) oder Ieskristallen in de Atmosphäre. Wulken sünd dorüm sichtbor, wiel, Lucht wegen de Mie-Streen street wurrd, wodör de Tyndall-Effekt entsteiht un de eegentlich farvloos Drüppels sichtbor wurrn. De Waterdrüppels billen sück um Kondensatschoonskarns herum, wenn de relative Fuchtigkeit vun de Luft 100 % minn (um hööchstens 1 %) överstiggt. Dit kann entweder dör Afköhlen vun de Luft bi dat Upstiegen (Thermik, Upgleiden in anner Luftschichten oder an' Barghang) oder dör Dörmischen vun twee Luftmengen passeeren (Richard Mollier). Bi dat Kondenseeren wurrd de Verdampenswarmt vun dat Water free, de dat Afköhlen bi dat wiedere Upstiegen vun de Luft swaaker maakt. Dordör kann kann de Luft in gröttere Hööchten stiegen. Bi ruhig Luft un wenig Kondensatschoonskarns kann dat to en Översättigen vun de Luft mit Waterdamp kommen. Ofschons de relative Watergehalt denn düütlich mehr as 100 % bedrocht, kummt dat noch to kien Kondensatschoon. De Watergehalt moot eerst wieder tonehmen, bevör he kondenseert. Bi en Lufttemperatur ünner −10 °C können sück an de Kondensationskarns Ieskristalle (Schneeflocken) dör Resublimatschoon billen. Kondensatschoonskarns sünd elektrisch
Nevermind is dat tweete un bekannste Album vun de Grupp Nirvana ut Seattle, dat op 24. September 1991 rutgeven worr un dat den Dörchbrook vun de Grupp bedüüd. Dat bekannste Leed op düt Album weer Smells Like Teen Spirit, dat foorts en Welthit worrn is. Ok worrn In Bloom, Come As You Are un Lithium Hits. Dat weer dat tweete Album vun de Grupp na Bleach in 1989. Vörher weer Nirvana een vun de velen lütten Gruppen, de do in un rund üm Seattle wussen. Achtern weren se kommerziell Överflegers. Nich alleen düt, se verännern ok dat ganze Musiklandschop. Na de 80-Johren, de domineert worrn dörch Hairmetal un Elektropop, worr dank Nirvana de Musik mehr op Rock orienteert. Tohoop mit anner Grunge-Gruppen ut Seattle as Pearl Jam un Alice In Chains verännern se dat Gesicht vun de kommerzielle Musik in'n Allgemenen. Se brochen den Underground op na baven. Dat Album mutt ok sien Spood an de propere Produkschoon danken - dorüm gegen de Grunge-Wenntheiten - de dat Album un vör allen dat Leed Smells Like Teen Spirit goodlich maak, üm op den Musiksenner MTV speelt warrn to könen. Dat Baby, dat op den Cover to sehn steiht, heet Spencer Elden.
De Allerhilligenfloot weer en Stormfloot, de an Allerhilligen (1. November) 1436 över de Noordseeküst in de Düütsche Bucht keem. De Floot dreep den noordfreeschen Oort Tetenbüll swoor un 180 Minschen bleven dood. Ok Eidum op Sylt hett de Floot wegspöölt, so dat de Inwahners wegtogen un denn Westerland grünnt hebbt. Den olen Oort List op Sylt hebbt de Inwahners opgeven un wieder in'n Westen nee opboot. Ok an de Oost un in Keden geev dat vele Diekbröök.
Saul Malatrasi (* 17. Februar 1938 in Calto) is en ehmalger italieensch Footballspeler un -trainer. Malatrasi speel in de Afwehr un in’t Middelfeld un is bitlang de eenzig Speler in de de Historie vun de europääschen Football, de dat schafft hett, den Europapokal vun de Landsmeester (bzw. hüüd Champions League) mit twee verscheeden Vereens (AC Mailand un Inter Mailand) ut en un dat sülvig Land to winnen. 1981/82 weer he Trainer vun den Vereen Delfino Pescara 1936. Für de italieensch Natschonalmannschap hett he 3 Lännerspelen maakt. 1958/59: SPAL Ferrara 1959/60 bit 1962/63: AC Florenz 1963/64: AS Rom 1964/65 un 1965/66: Inter Mailand 1966/67: US Lecce 1967/68 bit 1968/69 (?): AC Mailand Saul Malatrasi in de Datenbank vun Weltfussball.de
De Oscars sünd an’n 30. März 1955 in’t RKO Pantages Theatre in Los Angeles un in’t NBC Century Theatre in New York City vergeven worrn. Dat weer de 27. Oscar-Vergaav, bi de de Filmen ut dat Vörjohr – also vun 1954 – ehrt worrn sünd. Disse Vergaav weer vun Bob Hope (Los Angeles) un Thelma Ritter (New York) modereert. De spoodriekste Film dat Johr weer On the Waterfront (dt.: Die Faust im Nacken) mit twölf Nomineren un opletzt acht wunnen Utteken. Sam Spiegel för On the Waterfront (dt.: Die Faust im Nacken) Stanley Kramer för The Caine Mutiny (dt.: Die Caine war ihr Schicksal) William Perlberg för The Country Girl (dt.: Das Mädchen vom Lande) Jack Cummings för Seven Brides for Seven Brothers (dt.: Eine Braut für sieben Brüder) Sol C. Siegel för Three Coins in the Fountain (dt.: Drei Münzen im Brunnen) Elia Kazan för On the Waterfront (dt.: Die Faust im Nacken) George Seaton för The Country Girl (dt.: Das Mädchen vom Lande) William A. Wellman för The High and the Mighty (dt.: Es wird immer wieder Tag) Alfred Hitchcock för Rear Window (dt.: Das Fenster zum Hof) Billy Wilder för Sabrina Marlon Brando för On The Waterfront
Yvon Petra (* 8. März 1916 in Ho-Chi-Minh-Stadt, Vietnam; † 12. September 1984 in Paris) weer en franzöösch Tennisspeler. Petra weer de Nahfolger vun de so nömmt „veer Musketiere" (Henri Cochet, Jean Borotra, René Lacoste un Jacques Brugnon), de in de 1920er un 1930er Johren för Fuore up de internatschonalen Tennisplatzen sörgen deen. Sein gröttste Spood weer de Sieg in dat Herreneenzel 1946 in Wimbledon, as he in 5 Satzen gegen Geoff Brown wunn. Petra gung noch mit en Besünnerheit in de Historie vun Wimbledon in. He weer de letzte Tennisspeler, der up dat Centre Court as Speler lang Büxen anharr. 1937 harr he all gemeensam mit Simonne Mathieu dat Mixed-Turnier bi de Apen franzöösch Tennismeesterschapen in Paris wunnen. Een Johr later wunn he dor an de Siet vun Bernard Destremau dat Düppelfinale bi dit Turnier (gegen Donald Budge un Gene Mako). Dat glieker gelung hüm 1946 an de Siet vun Marcel Bernard nach fiev hart umkämpt Satzen gegen Enrique Morea un Pancho Segura. 2016 wurr he in de International Tennis Hall of Fame upnommen. ATP-Profil vun Yvon Petra (engelsch) ITF-Profil vun Yvon Petra (engelsch) Davis-Cup-Statistik vun Yvon Petra (engelsch)